Diari Oficial de la Generalitat Valenciana


Sumari del DOGV 9541, del 24-02-2023 (2023/1905)

RESOLUCIÓ de 20 de febrer de 2023, del conseller de Sanitat Universal i Salut Pública, per la qual es convoquen subvencions destinades a finançar els programes d'ajuda i autoajuda relacionats amb la millora de la qualitat de vida de les pacients i dels pacients de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1905


Data del document
:   20-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 de febrer de 2023, del conseller de Sanitat Universal i Salut Pública, per la qual es convoquen subvencions destinades a finançar els programes d'ajuda i autoajuda relacionats amb la millora de la qualitat de vida de les pacients i dels pacients de la Comunitat Valenciana. [2023/1905]  
La Llei 10/2014, de 29 de desembre, de la Generalitat, de salut de la Comunitat Valenciana, preveu, entre altres, com un dels fins rectors del Sistema Valencià de Salut, vetlar per la participació social i l'enfortiment del grau de control de la ciutadania sobre la seua pròpia salut.  
  
La finalitat d'aquesta resolució és contribuir al compliment d'aquest fi, mitjançant la convocatòria d'ajudes destinades a finançar programes d'ajuda i autoajuda duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles que tinguen entre els seus fins actuacions de caràcter sanitari per a millorar la qualitat de vida dels i les pacients o que tinguen com a objecte la realització d'activitats d'atenció i suport psicològic de caràcter sanitari o tendents a millorar-ne l'estada, en cas d'ingrés hospitalari.  
  
Mitjançant la Resolució de la consellera de Sanitat Universal i Salut Pública (DOGV 9283, 22.02.2022), es va aprovar l'Ordre 1/2022, de 16 de febrer, de la Conselleria de Sanitat Universal i Salut Pública, d'aprovació de les bases reguladores de les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i les pacients a la Comunitat Valenciana.  
  
Aquestes subvencions s'incardinen en el Pla estratègic de subvencions de la Conselleria de Sanitat Universal i Salut Pública per al període 2020-2023, aprovat per la Resolució de 20 de gener de 2020, de la consellera de Sanitat Universal i Salut Pública.  
Per això anterior i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en l'article 4 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i en l'Ordre 1/2022, de 16 de febrer, de la Conselleria de Sanitat Universal i Salut Pública, per la qual s'aproven les bases reguladores per a la concessió d'aquestes subvencions, resolc:  
  
Primer. Objecte i àmbit d'aplicació  
Aquesta resolució té com a objecte convocar, en règim de concurrència competitiva, subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i les pacients a la Comunitat Valenciana, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles que tinguen entre els seus fins millorar la qualitat de vida dels i les pacients, que tinguen entre les seues activitats alguna de les previstes en la base cinquena de l'Ordre 1/2022, de 6 de febrer, a desenvolupar durant l'any 2023 en l'àmbit territorial de la Comunitat Valenciana.  
  
Segon. Finançament de les ajudes  
Les ajudes per a programes d'ajuda mútua i autoajuda, regulades en l'Ordre 1/2022, es finançaran amb càrrec als pressupostos de la Generalitat per a l'any 2023, línia de subvenció S3225000 del programa pressupostari 75.30.22.3331.325.12 de la Direcció General de Planificació, Eficiència Tecnològica i Atenció al Pacient, per un import total màxim de 3.500.000,00 euros.  
D'acord amb el que s'estableix en la base catorzena de l'Ordre 1/2022, de 16 de febrer, de la Conselleria de Sanitat Universal i Salut Pública, d'aprovació de les bases reguladores, es destinarà un import de 500.000 euros a programes d'activitats de voluntariat en centres sanitaris públics i de 3.000.000 d'euros a programes d'activitats de caràcter sanitari. No obstant això, en cas que quede crèdit sobrant en alguna de les partides anteriors l'import serà destinat a una altra.  
Així mateix, s'estableix un import màxim finançable (IMF) per programa, equivalent al 12 % de la quantia del finançament total disponible.  
  
Tercer. Política de competència de la Unió Europea  
En compliment de l'article 7.4 del Decret 128/2017, de 29 de setembre, del Consell, s'estableix que les subvencions a concedir d'acord amb les bases reguladores d'aquesta ordre, pel seu caràcter no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, i, en concret, perquè no suposen avantatge econòmic, en no exercir activitat econòmica els beneficiaris d'aquestes.  
  
  
Quart. Requisits dels beneficiaris  
Podran obtindre la condició de beneficiaris de l'ajuda les associacions, federacions o entitats sense ànim de lucre de pacients, de familiars, de voluntariat sanitari o aquelles que tinguen entre els seus fins millorar la qualitat de vida de les persones, que desenvolupen programes d'ajuda mútua i autoajuda a persones amb malalties cròniques en l'àmbit territorial de la Comunitat Valenciana i que complisquen els requisits establits en la base tercera de l'Ordre 1/2022, de 16 de febrer.  
  
Cinqué. Despeses subvencionables  
Podran ser objecte de subvenció les despeses realitzades que, de manera directa, responguen a la naturalesa de l'activitat subvencionada, resulten estrictament necessàries i es realitzen en el període subvencionable establit en aquesta convocatòria, especificades en la base sisena de l'Ordre 1/2022, de 16 de febrer.  
  
Sisé. Termini de presentació de les sol·licituds  
El termini per a la presentació de les sol·licituds serà de quinze dies hàbils a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
Seté. Sol·licituds i documentació  
Es presentarà una sol·licitud per cadascuna de les ajudes a què s'opte, d'acord amb el que s'estableix en la base setena de l'Ordre 1/2022, de 16 de febrer. La presentació de la sol·licitud implica l'acceptació de les bases reguladores.  
Les sol·licituds es presentaran, segons el model normalitzat disponible en el corresponent tràmit telemàtic, únicament per via telemàtica, a través de la seu electrònica de la Generalitat (http://sede.gva.es ) accedint a Guia PROP «Tràmits i serveis», d'acord amb el que es preveu en la base setena de l'Ordre 1/2022, de 16 de febrer, i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPACAP).  
Qualsevol sol·licitud presentada seguint un procediment diferent del descrit ací serà inadmesa, de conformitat amb el que es disposa en l'article 66.6 i en l'article 68.4 de l'LPACAP.  
La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si escau, podrà consultar-se en la seu electrònica de la Generalitat (http://sede.gva.es ). En qualsevol cas, s'haurà de tindre en compte el següent: les persones jurídiques i entitats emplenaran la sol·licitud, accedint amb la signatura digital del representant d'entitat, emesa per qualsevol de les entitats admeses en el portal electrònic de la Generalitat (https://sede.gva.es/es/web/sede\_electronica/sede\_certificados ), o el certificat digital del seu representant, que haurà d'inscriure's en el Registre de Representants de la Generalitat.  
A la sol·licitud s'acompanyarà la documentació que s'indica en la base setena de l'Ordre 1/2022, de 16 de febrer.  
Els models d'annexos, declaracions responsables i certificats requerits en les bases reguladores estaran disponibles en Guia PROP «Tràmits i serveis», a partir de la publicació d'aquesta convocatòria en el DOGV.  
L'esmena o aportació telemàtica de documentació podrà realitzar-se utilitzant el següent tràmit de la GUIA PROP «Aportació de documents per a l'esmena o justificació de procediments gestionats pel Servei d'Atenció i Comunicació amb el Pacient»: https://www.gva.es/es/inicio/procedimientos'id\_proc=20464.   
L'assistència tècnica per a solucionar els problemes d'aquesta índole que puguen derivar-se de la tramitació telemàtica de la sol·licitud s'efectuarà a través de l'adreça electrònica generalitat\_en\_rfs@kym.dq.   
  
Huité. Comissió i criteris de valoració  
La comissió de valoració actuarà d'acord amb el que s'ha regulat en la base desena de l'Ordre 1/2022, de 16 de febrer.  
Les sol·licituds presentades es valoraran d'acord amb els criteris que es fixen en la base tretzena, segons el tipus d'entitat beneficiària i de l'ajuda sol·licitada.  
  
Nové. Ordenació i instrucció  
D'acord amb el que s'estableix en la base novena, l'ordenació i instrucció del procediment de concessió correspondran a la direcció general amb competències en matèria d'atenció al pacient, que rebrà les sol·licituds presentades i verificarà que aquestes reuneixen els requisits per a poder ser tramitades.  
L'òrgan competent per a la instrucció i resolució de l'expedient, en vista de la documentació que es troba en aquest i de les obligacions que s'adquirisquen amb la concessió de la subvenció, podrà obtindre els informes dels organismes i les entitats que considere oportú i efectuar les comprovacions necessàries sobre l'exactitud de tot això.  
  
Desé. Resolució i publicació de la resolució  
El termini màxim per a tramitar, resoldre i notificar les resolucions de concessió serà de sis mesos a partir de l'endemà de la data publicació de la convocatòria en el Diari Oficial de la Generalitat Valenciana, d'acord amb el que s'estableix en la base onzena. Les resolucions es publicaran en el DOGV en els termes establits en l'esmentada base i amb els efectes establits en l'LPACAP. L'òrgan concedent podrà efectuar un avís d'aquesta publicació als correus electrònics indicats en les sol·licituds.  
Aquesta publicació servirà de notificació i tindrà els mateixos efectes en tractar-se d'un procediment de concurrència competitiva. La data de la publicació serà la que es considere a l'efecte de notificació.  
L'òrgan competent per a dictar les resolucions de concessió serà la persona titular de la direcció general amb competències en matèria d'atenció al pacient, que actuarà per delegació de la persona titular de la conselleria amb competències en matèria de sanitat, de conformitat amb l'article 160.5 de la Llei 1/2015, de 6 de febrer, d'hisenda pública, sector públic instrumental i subvencions, d'acord amb l'apartat quart de la base onzena de l'Ordre 1/2022.  
Contra les resolucions a què fa referència el punt anterior serà aplicable el règim de recursos establit en la base dotzena.  
  
Onzé. Justificació i pagament de les ajudes. Termini i documentació  
  
La justificació de les ajudes la realitzaran les persones beneficiàries en la forma i el termini previstos en la base quinzena.  
La documentació acreditativa de la justificació, que serà l'establida en l'esmentada base, es presentarà per mitjans telemàtics a través de l'enllaç següent:  
https://www.gva.es/es/inicio/procedimientos'id\_proc=20022.  
D'acord amb el punt 4 de la base quinzena, el pagament de la subvenció s'ajustarà al règim de lliurament especial que per a determinades transferències corrents establisca la Llei de pressupostos de la Generalitat de cada exercici, establit per a les subvenciones de naturalesa corrent concedides en el marc de les actuacions del programa pressupostari 411.60 «Planificació i atenció al pacient», i es lliurarà immediatament, una vegada concedida, el 60 % de l'import, i el 40 % restant es lliurarà després de l'aportació i comprovació de la documentació justificativa de l'aplicació efectiva i correcta de l'import inicialment anticipat.  
  
El pagament de l'ajuda pot donar lloc a la pèrdua, minoració o reintegrament en els termes previstos en les bases dissetena i dihuitena d'aquesta.  
Els beneficiaris de subvencions hauran de presentar abans del 31 de gener de 2024, inclòs aquest dia, una memòria final de les activitats realitzades en suport informàtic i, quan així ho requerisca la direcció general amb competències en matèria d'atenció al pacient, en format paper. La no-presentació de l'esmentada memòria serà motiu de reintegrament de la subvenció concedida.  
  
Dotzé. Verificació de dades  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
La potestat de verificació inclou verificar la identitat de la persona sol·licitant o, si escau, del seu representant legal, i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals s'aplica la regla de minimis, així com que la persona sol·licitant no està inhabilitada per a percebre subvencions.  
  
Tretzé. Comprovació de la subvenció. Pla de control  
De conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la direcció general amb competències en matèria d'atenció al pacient efectuarà la comprovació administrativa de la justificació documental de la subvenció concedida mitjançant la revisió de la documentació establida en la base setzena de l'ordre de bases.  
D'acord amb el que es disposa en l'apartat tercer de l'esmentat article:  
S'efectuarà un control administratiu i a posteriori, consistent en l'avaluació de l'expedient complet una vegada finalitzat el període de la subvenció i presentada la documentació obligatòria pels beneficiaris.  
  
La mostra d'expedients de subvenció a controlar se seleccionarà de manera aleatòria entre totes les modalitats d'ajudes.  
El percentatge mínim de programes subvencionats a controlar sobre el total dels concedits serà almenys del 5 %. L'import mínim d'ajuda controlada arribarà almenys al 5 % de la totalitat de l'import amb càrrec a la línia de subvenció corresponent.  
Les actuacions que s'efectuen en desenvolupament d'aquest pla de control es realitzaran a través de mitjans propis, tant personals com materials. En relació amb els mitjans personals, es comptarà amb personal funcionari de la mateixa Direcció General Planificació, Eficiència Tecnològica i Atenció al Pacient, tècnics en la matèria de què es tracte, amb les suficients garanties d'imparcialitat i independència, sense perjudici del suport extern que amb aquesta finalitat poguera aconseguir-se.  
Com a resultat de les competències derivades d'aquest pla de control, l'òrgan competent emetrà una resolució en què faça constar l'adequació de la subvenció als objectius proposats o, en cas contrari, l'existència d'un incompliment parcial o total i la necessitat d'iniciar un procediment de reintegrament de la subvenció.  
  
Catorzé. Pèrdua, minoració o reintegrament de l'ajuda  
Es produirà la pèrdua, minoració o reintegrament de l'ajuda, d'acord amb el que s'estableix en les bases dissetena i dihuitena de l'ordre.  
  
  
Quinzé. Normativa aplicable  
Aquesta convocatòria es regirà pel que s'estableix en l'Ordre 1/2022, de 16 de febrer, de la Conselleria de Sanitat Universal i Salut Pública, d'aprovació de les bases reguladores de les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i les pacients a la Comunitat Valenciana; en la Llei 39/2015, d'1 d'octubre, del procediment administratiu comú de les administracions públiques; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
S'hauran de complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana; en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència entitats privades, de GVA Oberta (https://gvaobert.gva.es/tep ).  
  
Setzé. Eficàcia  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se en el termini d'un mes un recurs potestatiu de reposició davant la Conselleria de Sanitat Universal i Salut Pública, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 20 de febrer de 2023.- El conseller de Sanitat Universal i Salut Pública: Miguel Mínguez Pérez.